සීලාලංකාර හිමියෝ සොරිවිල ගමේ ජනතාව යහමග යැවීම සඳහා ගත් උත්සාහය කිසියම් විප්ලවයක් වැන්න. සිංහල පාසලක් ආරම්භ කිරීම නිසා, දරු පරපුරට අකුරු උගනීමට හා මුළුගැන්වීමෙන් තොරව පාසල් ජීවිතය තුළින් සමාජය වෙත යොමුකිරීම පහසු විය. ගතානුගතික හා පාරම්පරික සිරිත්-විරිත්වලට ඇබ්බැහිව සිටි ගම් වැසියන්, එයින් මුදා - යහපත් සිතිවිලි හා සිතුම්-පැතුම් ඔස්සේ හැඩ ගැස්වීය. පාසල් යාමට පෙර වුවද පොල් ගැසීම කෝවිලට යාම ආදී කටයුතුවලට පෙළඹුණු ඔවුන්, කෝවිල් දේවාල හා යක්ෂයින්ට පුද පූජා පවත්වමින් ඉර-හඳ ඇදහීම ආදී නොයෙකුත් ඇදහිලි ක්‍රමවලට කොටු වී සිටියහ. මේ අනුව සීලාලංකාර හිමියන්ගේ ධර්ම ශාස්ත්‍රීය මෙහෙය හරහා මිල්ලාන, දලුකාන, ගිනිදමන, ඇල්ලෙවැව, අරලගංවිල, අලවකුඹුර, වැලිකන්ද වැනි ගම්මාන පුනරුත්ථාපනය විය. ආණ්ඩුවේ සෙනෙහස හෝ කරුණාව දැනෙන්නට පෙර, ලංකාවේ විශාලතම පළාත්පාලන ආයතනය ද වන වර්ග සැතපුම් 550ක් වන එගොඩපත්තුව සම්පූර්ණයෙන්ම පාලනය කළේ කිතලගම සීලාලංකාර හිමියන් යැයි කීම අතිශයෝක්තියක් නොවේ. අමරපුර ශ්‍රී ධර්ම රක්ෂිත මහා නිකායේ මහා නායක ධුරන්ධර කොළඹ බම්බලපිටියේ වජිරාරාමවාසී විද්‍යා විශාරද මඩිහේ පඤ්ඤාසීහ මහානායක ස්වාමීන්වහන්සේ හමු වූ සීලාලංකාර හිමියෝ, කරුණු පැහැදිලි කරදීමේ ප්‍රතිඵලයක් වශයෙන් දායක පිරිස සහල්, රෙදි, පොල් අතු, ගල්ලෑලි ආදිය ලොරි ගණන් ගෙනැවිත් සිංහල මෙන්ම වැදි ජනතාවද අතර බෙදා දුන්නේය.
සීලාංකාර හිමියෝ යහමඟ යැවීමට උත්සහ කළේ කුමන ගමේ වැසියන් ද?
සොරිවිල ගමේ